stanford-oval/wikipedia huggingface dataset:
Nikola Kalinić
Maajoukkueura

Kalinić on edustanut Kroatian useiden ikäluokkien maajoukkueita. Hänet kutsuttiin EM-kisojen 2008 karsintoihin, jotka jäivät kuitenkin väliin loukkaantumisen vuoksi. Tästä huolimatta hän sai paikan maajoukkueen kokoonpanosta EM-turnauksesta, joissa hän pelasi yhdessä ottelussa.
Kalinić debytoi maajoukkueessa toukokuussa 2008 Moldovaa vastaan. Marraskuussa 2010 Kalinić teki ensimmäisen maajoukkuemaalinsa Maltaa vastaan vuoden 2012 EM-kilpailujen karsinnoissa. Hän oli mukana EM-kilpailuissa 2012 mutta jäi vaihtopelaajaksi. EM-kilpailuissa 2016 hän pelasi viimeisen alkulohko-ottelun kokonaan ja tuli tappiollisessa neljännesvälieräottelussa vaihtopelaajana kentälle. MM-kilpailuissa 2018 hän kieltäytyi selkävaivoihinsa vedoten menemästä vaihtopelaajana kentälle ensimmäisessä alkulohko-ottelussa Nigeriaa vastaan ja hänet lähetettiin ottelun jälkeen kisoista kotiin.
Napapijri

| Napapijri |
| --- | --- |

Perustettu:  1987
Kotipaikka:  Stabio, Sveitsi
Toimiala:  vähittäiskauppa
Tuotteet:  Vaatetus
Emoyhtiö:  VF Corporation
Kotisivu:  www.napapijri.com
Infobox OKVirheellinen NIMI-arvo: 
Napapijri on Italiassa 1980- ja 1990-lukujen vaihteessa perustettu tuotemerkki, joka on erikoistunut ulkoiluvaatteisiin, laukkuihin ja reppuihin. Vuonna 2004 tuotemerkin osti yhdysvaltalainen vaateyritys VF Corporation, jonka merkkeihin kuuluvat myös muun muassa Lee- ja Wrangler-farkut sekä The North Face -ulkoiluvaatemerkki.
Tuotemerkin nimi on muunnelma suomen kielen napapiiri-sanasta, mutta muuta yhteyttä Suomeen sillä ei ole. Alkuvaiheessa merkin markkinoinnin visuaalisina elementteinä käytettiin Norjan lippuja.
Italialaisen Napapijrin ensimmäisiä tuotteita olivat rinkat ja reput. Merkillä on yli sata myymälää ympäri maailmaa.
Olli Oikarinen

Olli ”Molli-Olli” Oikarinen (s. 1976 Nastola) on suomalainen muusikko ja televisiojuontaja, joka tuli tunnetuksi MTV3-kanavalla vuosina 1995–2001 esitetystä Jyrki-ohjelmasta. Ennen sitä hän opiskeli musiikkia Helsingin Konservatoriossa ja soitti kitaraa/koskettimia Panic IC -nimisessä yhtyeessä. Hän on lisäksi vieraillut keskusteluohjelmissa Kuutamolla ja Leikin varjolla sekä juontanut vuoden 2002 Miss Suomi -kisan. Hän oli eduskuntavaaleissa 2003 Kokoomuksen ehdokkaana. Nykyään hän toimii ohjelmistosuunnittelijana.
Aiheesta muualla

Olli Oikarinen Internet Movie Databasessa. (englanniksi)
Nikolai Romanovitš Romanov

Nikolai Romanovitš Romanov (ven. Николай Романович Романов; 26. syyskuuta 1922 Antibes, Ranska –  15. syyskuuta 2014 Toscana, Italia) oli oman tulkintansa mukaan Romanovin aatelis- ja hallitsijasuvun päämies. Ruhtinas Nikolai Romanovitš Romanov oli ruhtinas Roman Petrovitš Romanovin vanhin lapsi, joka puolestaan oli suuriruhtinas Pjotr Nikolajevitš Romanovin vanhin poika, joka oli taas keisari Nikolai I:n lapsenlapsi. Myös useat muut Romanov-suvun jäsenet ovat väittäneet itseään suvun päämieheksi.
Elämänvaiheet

Nikolai sai koulutuksensa Ranskassa. Hän pyrki ja pääsi Italian laivastoon. Nikolain perheellä oli hyvä suhde Italian kuninkaalliseen perheeseen. Nikolain isoäiti Militsa, Pjotr Nikolajevitš Romanovin puoliso, oli Italian kuningatar Helenan sisar ja Montenegron Nikola I Petrović Njegošin tytär. Vuonna 1936 Nikolain perhe muutti Italiaan.
Toisen maailmansodan aikana Nikolain perhe asui kuningas Viktor Emanuel III:n palatsissa. Kun Italian kuningas pakeni maasta, Nikolain perhe painui maan alle 9 kuukaudeksi. Kun Saksa miehitti Rooman, Nikolain isoäiti Militsa, Nikolain äiti ja Nikolai anoivat turvapaikkaa Vatikaanista, jossa he asuivat sodan loppuaikana. Sodan jälkeen Nikolai asui Egyptissä, mutta palasi pian Italiaan.
Nikolai asui Roomassa, ja hänellä oli talo myös Rougemontissa, Sveitsissä. Nikolai käytti vielä juliaanista kalenteria. Hän puhui ranskaa, venäjää, italiaa ja englantia. Hänellä oli kolme tytärtä.
Nikolain kuoltua vuonna 2014 Romanov-suvun päämiehen asema katsottiin siirtyneeksi hänen nuoremmalle veljelleen Dimitri Romanoville.
Aiheesta muualla

Kotisivut
Romanovin sukusäätiö
Nikolai Romanovin muistokirjoitus Helsingin Sanomissa
Nadir Lamyaghri

| 0 | 1 | 2 |
| --- | --- | --- |

Henkilötiedot
Syntymäaika: 13. helmikuuta 1976 (ikä 48)
Syntymäpaikka: Casablanca, Marokko
Pelipaikka: maalivahti
Pituus: 185 senttimetriä
Seura
Seura:  Wydad Casablanca
Pelinumero: 1
Junioriseurat
 ?–1995:  Racing de Casablanca
Seurat
| Vuodet | Seura | O (M) |
| 1995–2000 2000–2001 2001–2002 2002–2006 2006–2007 2007–2008 2008 2008– |  Racing de Casablanca  Wydad Casablanca →  Hassania Agadir  Wydad Casablanca →  Al-Wahda  Wydad Casablanca →  Al-Wahda  Wydad Casablanca |  |
Maajoukkue
| 2003–2013 |  Marokko | 55 (0) |
| Mitalit> Maa:   Marokko.Miesten jalkapallo.AM-kilpailut  | Mitalit> Maa:   Marokko.Miesten jalkapallo.AM-kilpailut  | Mitalit> Maa:   Marokko.Miesten jalkapallo.AM-kilpailut  | Maa:   Marokko> Miesten jalkapallo. |
| --- | --- | --- | --- |
|  Hopeaa | Tunisia 2004 | Jalkapallo |  |
Nadir Lamyaghri (arab. نادر المياغري‎, s. 13. helmikuuta 1976 Casablanca, Marokko) on marokkolainen jalkapallomaalivahti. Hän pelaa tällä hetkellä marokkolaisessa Wydad Casablancassa.
Ura

Lamyaghri aloitti uransa Racing Casablancan junioreissa, josta hänet nostettiin vuonna 1995 edustusjoukkueeseen. Lamyaghri pelasi pitkään Racing Casablancassa, jonka aikana hän voitti Marokon toisen divisionan vuonna 2000, jonka myötä joukkue nousi pääsarjaan. Lamyaghri pelasi vielä kolme kautta kasvattajaseurassaan, kunnes maan toinen paikallinen seura Wydad Casablanca osti vuonna 2002 Marokon maajoukkueeseen nousseen maalivahdin. Myöhemmin arabiemiirikuntalainen Al-Wahda lainasi Lamyaghria kahteen otteeseen, joista jälkimmäinen kesti kuusi kuukautta.
Heinäkuussa 2010 Lamyaghrin ilmoitettiin siirtyvän Marokon mestaruuden voittaneesta Wydad Casablancasta FAR Rabatiin kolmen vuoden sopimuksella jäätyään ilman sopimusta Wydad Casablancan kanssa. Lamyaghri kuitenkin jatkoi sopimustaan Casablancan kanssa ja oli muun muassa johdattanut joukkueensa Afrikan Mestarien liigan loppuotteluun, jonka hän itse joutui kuitenkin jättämään väliin olkapäävamman vuoksi. Wydad Casablanca hävisi loppuottelun tunisialaiselle Espérancelle maalein 1–0.
Marraskuussa 2011 Lamyaghri palkittiin Kultaisella leijonalla vuoden erityisimpänä marokkolaisjalkapalloilijana.
Ura > Maajoukkue

Lamyaghri nousi maajoukkueeseen vuonna 2003, pelatessaan ensimmäisen ottelunsa 30. huhtikuuta 2003 Norsunluurannikkoa vastaan. Sittemmin Lamyaghri on toiminut varamaalivahtina ja erityisesti vuosien 2004 ja 2006 Afrikan-mestaruuskisoissa. Vuoden 2004 kisoissa hän oli saavuttamassa hopeaa Tunisian voittaessa Afrikan-mestaruuden. Vuonna 2008 Lamyaghri valittiin maansa ykkösmaalivahdiksi vuoden 2008 Afrikan-mestaruuskisoihin, jolloin Marokon tie päättyi jo alkulohkoon. Hän pelasi myös vuoden 2012 Afrikan-mestaruuskisoissa, jossa Marokon kohtalo oli jälleen jääminen alkulohkoon. Lamyaghri valittiin myös vuoden 2013 Afrikan-mestaruuskisoihin Marokon ykkösvahdiksi. Marokon kisat päättyivät kuitenkin jälleen alkulohkoon. Lamyaghri ilmoitti seuraavana päivänä päättävänsä maajoukkueuransa. Lamyaghri pelasi yhteensä 55 maaottelua.
Saavutukset > Seurajoukkueessa

Marokon-mestaruus: 2006, 2010
Marokon cup: 2001, 2004
Arabian Mestarien liiga
Hopeaa: 2009
Afrikan Mestarien liiga
Hopeaa: 2011
Saavutukset > Maajoukkueessa

Afrikan-mestaruuskisat
Hopeaa: 2004
Saavutukset > Henkilökohtaiset

Kultainen leijona: 2011
Aiheesta muualla

National Football Teams (englanniksi)
Fifa.com (Arkistoitu – Internet Archive) (englanniksi)
Nadir Lamyaghri Atlas-Lions.comissa[vanhentunut linkki] (hollanniksi)
Marokon joukkue – Jalkapallon AM-kilpailut 2004
1 Fouhami |
2 Regragui |
3 Roumani |
4 Ouaddou |
5 el-Karkouri |
6 Naybet |
7 Zaïri |
8 Kissi |
9 Baha |
10 Hidioued |
11 Moha |
12 Jermouni |
13 Kharja |
14 Bidoudane |
15 Safri |
16 el-Mokhtari |
17 Chamakh |
18 Alla |
19 Alioui |
20 Hadji |
21 Chihab |
22 Lamyaghri |
Valmentaja Zaki
Marokon joukkue – Kesäolympialaiset 2004
1 Charef |
2 Zerka |
3 Aqqal |
4 Alioui |
5 Zemmama |
6 al-Kaddouri |
7 Talhaoui |
8 Kaïssi |
9 Allaoui |
10 Bouden |
11 Taouil |
12 el-Moubarki |
13 Souaidy |
14 Ourahou |
15 Tajeddine |
16 Erbate |
17 el-Assas |
18 Lamyaghri |
Valmentaja Madih
Marokon joukkue – Jalkapallon AM-kilpailut 2006
1 Jarmouni |
2 Regragui |
3 Kacemi |
4 Ouaddou |
5 el-Karkouri |
6 Naybet |
7 Zaïri |
8 Ouchla |
9 Boussaboun |
10 Madihi |
11 Moha |
12 Chadili |
13 Kharja |
14 Abdessadek |
15 Safri |
16 Erbate |
17 Chamakh |
18 Chippo |
19 Aboucherouane |
20 Hadji |
21 al-Kaddouri |
22 Lamyaghri |
23 Armoumen |
Valmentaja Fakhir
Marokon joukkue – Jalkapallon AM-kilpailut 2008
1 Lamyaghri |
2 Basser |
3 Mahdoufi |
4 Ouaddou |
5 el-Karkouri |
6 Erbati |
7 Alloudi |
8 Kissi |
9 el-Moubarki |
10 Sektioui |
11 Zerka |
12 Fouhami |
13 Kharja |
14 Chahiri |
15 Safri |
16 el-Mokhtari |
17 Chamakh |
18 Kabous |
19 Alioui |
20 Hadji |
21 al-Kaddouri |
22 Bagui |
23 Aboucherouane |
Valmentaja Michel
Marokon joukkue – Jalkapallon AM-kilpailut 2012
1 Lamyaghri |
2 Basser |
3 al-Kaddouri |
4 Kantari |
5 Benatia |
6 Hermach |
7 Taarabt |
8 El Ahmadi |
9 El Arabi |
10 Belhanda |
11 Assaidi |
12 Amsif |
13 Kharja |
14 Boussoufa |
15 El Kaoutari |
16 Alioui |
17 Chamakh |
18 Boukhriss |
19 Carcela |
20 Hadji |
21 Amrabat |
22 Badda |
23 Mrani |
Valmentaja Gerets
Marokon joukkue – Jalkapallon AM-kilpailut 2013
1 Lamyaghri |
2 Achakhir |
3 Bergdich |
4 Kantari |
5 Benatia |
6 Hermach |
7 Barrada |
8 El Ahmadi |
9 El Arabi |
10 Belhanda |
11 Assaidi |
12 Zniti |
13 Kaddioui |
14 El Hamdaoui |
15 El Kaoutari |
16 Noussir |
17 el-Adoua |
18 Belghazouani |
19 Chafni |
20 Hamdallah |
21 Amrabat |
22 Askri |
23 Hafidi |
Valmentaja Taoussi
Paavo Palokangas

Paavo Lauri Palokangas (s. 11. lokakuuta 1943 Helsinki, Suomi) on suomalainen pistooliampuja. Hän on edustanut urallaan Orimattilan Jymyä.
Hän voitti 10 m ilmapistoolissa Soulissa 1978 maailmanmestaruuden ja vuonna 1979 Lvivissä 50 m vapaapistooli Euroopan mestaruuden silloisella maailmanennätystuloksella 577. Olympialaisissa hän sijoittui sekä 1980 Moskovassa että 1984 Los Angelesissa vapaapistoolissa kahdeksanneksi.
Työuransa Palokangas teki teollisena muotoilijana. Palokankaan suunnittelema julkinen taideteos on Liehuva harja valtatiellä 4 Orimattilan liittymässä Mäntsälässä.
Nokia Lumia 930

| Nokia Lumia 930 |
| --- | --- |

 Nokia Lumia 930
Valmistaja:  Nokia
Julkaistu:  2014
Mitat:  137 × 71 × 9.8 mm
Paino:  167 g
Näyttö:  AMOLED
Näytön kuvatarkkuus:  1 080 × 1 920 px
Käyttöjärjestelmä:  Windows Phone 8.1
Infobox OKNimi-testi OK: 
Nokia Lumia 930 on puhelinvalmistaja Nokian huhtikuussa 2014 julkaisema älypuhelin. Puhelimessa on Windows Phone 8.1 käyttöjärjestelmä. Puhelin on saatavilla oranssina, vihreänä, mustana ja valkoisena.
Puhelimessa on 5 tuuman AMOLED-näyttö, sen näytön tarkkuus on 1 080 × 1 920 ja siinä on 441 pikseliä tuumalla. Puhelimen kamerassa on 20 megapikselin kenno. Tallennuskapasiteetti puhelimessa on 32 gigatavua ja Microsoftin One Drive -pilvipalvelussa on lisäksi käytössä seitsemän gigatavua maksutonta tallennustilaa. Puhelimessa ei ole sd-korttipaikkaa.
Nokia Lumia 930:n paino on 167 grammaa ja mitat  137 × 71 millimetriä, paksuus on 9,8 millimetriä. Puhelimen takakuori on polykarbonaattia ja kehys alumiinia.
Nokia Lumia 930 ja 730 ovat viimeiset Nokia-nimeä kantavat puhelimet.
No Tourists

| No Tourists The Prodigy |
| --- | --- | --- |

Studioalbumin tiedot
 Julkaistu: 2. marraskuuta 2018
 Kesto: 37.44
 Levy-yhtiö: Take Me to the Hospital, BMG
Listasijoitukset
  7. (albumilista)    6. (fyysinen albumilista)
The Prodigyn muut julkaisut
| The Day Is My Enemy 2015 | No Tourists 2018 |   |
No Tourists on brittiläisen The Prodigyn seitsemäs studioalbumi, joka julkaistiin 2. marraskuuta 2018.
Kappaleet

Need Some1 – 2.42
Light Up the Sky – 3.19
We Live Forever	 – 3.43
No Tourists – 4.18
Fight Fire with Fire – 3.28 (feat. Ho99o9)
Timebomb Zone – 3.24
Champions of London – 4.49
Boom Boom Tap – 4.05
Resonate – 3.50
Give Me a Signal – 4.01 (feat. Barns Courtney)
Arvostelut

The Guardian:
NME:
Pitchfork: 6.2/10
Nykysirkus

Uusi sirkus tai nykysirkus on esittävien taiteiden genre, joka kehittyi 1960–1970-luvuilla. Suomeen nykysirkus tuli kunnolla 2000-luvun alkupuolella. Nykysirkuksessa pääosassa on tarina tai teema, joka esitetään perinteisten sirkustaitojen avulla[lähde? ].
Nykysirkuksessa käytetään harvoin eläimiä, ja perinteiset sirkustaidot on sekoitettu enemmän hahmovetoiseen lähestymistapaan. Välittääkseen teemallista tai narratiivista sisältöä nykysirkus eroaa perinteisestä siten, että nykysirkus keskittyy usein enemmän kokonaisuuden estetiikkaan, joskus hahmojen ja tarinan kehityksessä ja valojen, omaperäisen musiikin ja pukujen suunnittelussa.[lähde? ]
Olli Ohtonen

| Olli Ohtonen> Henkilötiedot |
| --- | --- |
Syntynyt: 27. huhtikuuta 1979 (ikä 45) Helsinki, Suomi
Kansalaisuus:  Suomi
Uran tiedot
Seura:  Vuokatti Ski Team Kainuu
Laji:  maastohiihto 
Maailmancup
Kaudet:  –2010
 Tietolaatikko päivitetty 26.10.2017 
Olli Ohtonen (s. 27. huhtikuuta 1979 Helsinki) on suomalainen valmentaja ja uransa lopettanut maastohiihtäjä
Ohtonen edusti urallaan Vuokatti Ski Team Kainuuta ja hänen valmentajanaan toimii Jouko Käsmä. Maastohiihdon maailmancupissa Ohtosen paras osakilpailusijoitus on 16:s. Olli Ohtonen päätti aktiivisen kilpailu-uransa kauteen 2009–2010, mutta kilpaili vielä 50 kilometrin SM-kilpailussa vuonna 2015.
Ohtonen on opiskellut Jyväskylän yliopiston liikuntabiologian laitoksella. Hän väitteli liikuntatieteen tohtoriksi vuonna 2019. Väitöskirjassaan hän tutki biomekaanisesta näkökulmasta luisteluhiihdon vaatimuksia erilaisissa nopeus- ja väsymystilanteissa. Ohtonen valmentaa olympiavoittaja Iivo Niskasta. Kesällä 2014 hänet nimettiin Suomen hiihtomaajoukkueeseen sprinttihiihtäjien valmentajaksi.
Suomen Valmentajat ry valitsi Ohtosen vuoden valmentajaksi joulukuussa 2017. Tammikuussa 2018 hänet valittiin myös Suomen urheilugaalassa Vuoden valmentajaksi yhden äänen erolla Henrik Dettmanniin. Joulukuussa 2018 Suomen Valmentajat ry valitsi Ohtosen toista kertaa peräkkäin vuoden valmentajaksi.
Aiheesta muualla

Olli Ohtonen Kansainvälinen hiihtoliitto (FIS). (englanniksi)
Olli Ohtonen Tilastopaja (vaatii kirjautumisen, maksullinen palvelu).
Pakaslahti

Pakaslahti on muun muassa seuraavien suomalaisten henkilöiden sukunimi:
Aaro Pakaslahti (1903–1969), diplomaatti ja ministeri
Johannes Pakaslahti (s. 1945), dosentti ja tohtori
Petri Pakaslahti (s. 1976), jääkiekkoilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Nikolai Zatejev

Nikolai Vladimirovitš Zatejev (ven. Николай Владимирович Затеев, 30. kesäkuuta 1926 Nižni Novgorod — 28. elokuuta 1998 Moskova) oli Neuvostoliiton laivaston sukellusveneupseeri.
Kapteeni Zatejev oli  1960-luvulla ydinsukellusvene K-19:n päällikkö. Hän vastusti sitä, ettei alukseen asennettu varajärjestelmää sen ydinkäyttöisten turbiinien jäähdytykseen, kuten esimerkiksi hätätilanteita silmällä pitäen.
Viimeinen Neuvostoliiton presidentti Mihail Gorbatšov yritti esittää Zatejeville ja hänen miehistölleen Nobelin rauhanpalkintoa, mutta sitä ei heille kuitenkaan myönnetty.
Käännös suomeksi
Nokia Lumia 928

| Nokia Lumia 928 |
| --- | --- |

Valmistaja:  Nokia Microsoft Mobile
Julkaistu:  16. toukokuuta 2013
Mitat:  133 × 68,9 × 10,1 mm 
Paino:  162 g 
Näyttö:  114 mm:n (4,5") AMOLED 
Näytön kuvatarkkuus:  1280 x 768 
Värien lukumäärä:  16 miljoonaa (24-bit) 
Suoritin:  1,5 GHz Snapdragon S4 tuplaydinsuoritin 
Muisti:  32 Gt flash, 1 Gt RAM 
Kamera:  8,7 megapikseliä, Carl Zeiss Tessar -objektiivi, PureView-tekniikka, optinen kuvanvakain, lyhytpulssinen LED-kaksoissalama, etukamera 1,3 megapikseliä, 1080p-videokuvaus takana, 720p edessä, 30 kuvaa sekunnissa
Valmiusaika:  (2G) 606 h, (3G) 513 h 
Puheaika:  (2G) 11,8 h (3G) 13 h 
Käyttöjärjestelmä:  Windows Phone 8 
Tiedonsiirto:  WLAN IEEE 802.11 a/b/g/n 
Liitännät:  USB 2.0, Bluetooth 3.0, NFC 
Muuta:  GPS
Infobox OKNimi-testi OK: 
Nokia Lumia 928 on Microsoft Mobilen valmistama älypuhelin. Sen julkisti Nokia 16. toukokuuta 2013. Puhelimessa on Windows 8 -käyttöjärjestelmä ja se on seuraaja Lumia 920 ja Lumia 925 -puhelimille.
Saatavuus

Puhelinta myy ainoastaan yhdysvaltalainen Verizon-operaattori 16. toukokuuta 2013 alkaen.
Käännös suomeksi
Naskali

Naskaleita
Jäänaskalit
Naskali on suutarin käyttämä piikki, jolla ennen ompelua rei’itetään nahka. Naskaleita on kahta tyyppiä; suora ja käyrä. Suoraa naskalia käytettiin kengän pohjan reikien tekemiseen ja käyrää muiden, esimerkiksi saapasvarren saumojen reikien tekemiseen.
Jäänaskaliksi sanotaan piikkityökalua, jolla pelastaudutaan, kun on pudottu jäihin.
Aiheesta muualla

Kuvia tai muita tiedostoja aiheesta Naskali Wikimedia Commonsissa
Nikolai Vekšin

| Mitalit> Maa:   Viro.Miesten kilpapurjehdus. Olympialaiset  | Mitalit> Maa:   Viro.Miesten kilpapurjehdus. Olympialaiset  | Mitalit> Maa:   Viro.Miesten kilpapurjehdus. Olympialaiset  | Maa:   Viro> Miesten kilpapurjehdus. |
| --- | --- | --- | --- |
|  Pronssia | Amsterdam 1928 | 6 mR |  |
Nikolai Vekšin (23. toukokuuta 1887 Haapsalu – 15. tammikuuta 1951 Norilsk) on virolainen kilpapurjehtija ja olympiamitalisti. Vekšin saavutti pronssia Amsterdamin olympialaisissa 1928 6 mR-luokassa. Vekšin vietiin vuonna 1949 vankileirille hänen taisteltua kommunistista hallintoa vastustavassa liikkeessä. Hän kuoli vankileirillä tammikuussa 1951.
Nacer Chadli

| 0 | 1 | 2 |
| --- | --- | --- |

Henkilötiedot
Koko nimi: Nacer Chadli
Syntymäaika: 2. elokuuta 1989 (ikä 35)
Syntymäpaikka: Liège, Belgia
Pelipaikka: laitalinkki
Pituus: 187 senttimetriä
Seura
Seura:  İstanbul Başakşehir
Junioriseurat
1994–1998 1998–2005 2005–2007:  JS Thier-à-Liège  Standard Liège  MVV Maastricht
Seurat
| Vuodet | Seura | O (M) |
| 2007–2010 2010–2013 2013–2016 2016–2018 2018–2020 2019–2020 2020– |  AGOVV  Twente  Tottenham Hotspur  West Bromwich  AS Monaco →  Anderlecht  İstanbul Başakşehir | 90 (28) 84 (25) 88 (15) 36 (6) 16 (0) 17 (8) 18 (3) |
Maajoukkue
| 2010 2011– |  Marokko  Belgia | 1 (0) 64 (8) |
 Seurajoukkueuran tilastot kattavat vain kansalliset sarjat, päivitetty 19. kesäkuuta 2021.  Maajoukkueuran tilastot päivitetty 19. kesäkuuta 2021.
| Mitalit> Maa:   Belgia.Miesten jalkapallo.MM-kilpailut  | Mitalit> Maa:   Belgia.Miesten jalkapallo.MM-kilpailut  | Mitalit> Maa:   Belgia.Miesten jalkapallo.MM-kilpailut  | Maa:   Belgia> Miesten jalkapallo. |
| --- | --- | --- | --- |
|  Pronssia | Venäjä 2018 | Jalkapallo |  |
Nacer Chadli (s. 2. elokuuta 1989 Liège, Belgia) on belgialais-marokkolainen jalkapalloilija. Hän edustaa turkkilaista İstanbul Başakşehiria ja on pelipaikaltaan laitalinkki.
Seurajoukkueura

Kesällä 2007 nuori ja lahjakkaana pidetty Chadli siirtyi MVV Maastrichtin junioriakatemiasta alankomaalaisseura AGOVV Apeldoornin riveihin. Hän teki ensimmäisen maalinsa joukkueessa ottelussa Volendamia vastaan. Hän pelasi Apeldoornissa kolmen kauden aikana lähteestä riippuen joko 89 tai 90 Jupiler Pro Leaguen ottelua, joissa teki 28 maalia.
Kaudeksi 2010–2011 Chadli siirtyi Eredivisien Twenteen ja teki joukkueen kanssa kolmivuotisen sopimuksen. Hän voitti tulokaskaudellaan Alankomaiden cup-mestaruuden pelattuaan kaikissa kuudessa ottelussa. Hän pelasi myös Mestarien liigassa Twenten kaikki kuusi ottelua ja viimeisteli kolme maalia.
Chadli pelasi Twentessä kolmen kauden aikana 78 Eredivisien ottelua, joissa teki 23 maalia sekä kuusi play off -ottelua, joissa teki kaksi maalia. Eurooppa-liigassa hän pelasi kaikkiaan 18 ottelua, joissa teki neljä maalia ja lisäksi viisi karsintaottelua, joissa viimeisteli neljä maalia.
Chadli siirtyi Englannin Valioliigan Tottenhamiin vajaan seitsemän miljoonan punnan siirtosummalla kesällä 2013. Hän pelasi Tottenhamissa kolmen kauden aikana 88 valioliigaottelua, joissa teki 15 maalia, näistä 11 kaudella 2014–2015. Eurooppa-liigassa hän pelasi Tottenham-vuosinaan kaikkiaan 17 ottelua ja teki neljä maalia.
Chadli siirtyi vajaan 13 miljoonan punnan siirtosummalla Valioliigan West Bromwichiin kesällä 2016. Hän teki tulokaskaudellaan 31 valioliigaottelussa viisi maalia. Seuraavalla kaudella hän kärsi vammoista, ja pelasi vain viisi liigaottelua, joissa teki yhden maalin.
Kesällä 2018 Chadli siirtyi ranskalaisseura AS Monacoon. Hän pelasi kaudella 2018–2019 Ligue 1:ssä 16 ottelua. Kauden 2019–2020 hän oli lainalla belgialaisseura Anderlechtissa ja pelasi Jupiler Pro Leaguessa 17 ottelua, joissa hän teki kahdeksan maalia. Syyskuussa 2020 hän siirtyi turkkilaisseura İstanbul Başakşehiriin.
Maajoukkueura

Chadli sai ensimmäisen maajoukkuekutsunsa Marokolta harjoitusotteluun Pohjois-Irlantia vastaan. Ottelu pelattiin 17. marraskuuta 2010, ja hän pelasi siinä täydet minuutit. 1. helmikuuta 2011 Chadli ilmoitti kotisivuillaan, ettei tulisi enää jatkossa maajoukkuetasolla edustamaan Marokkoa vaan Belgiaa.
Chadli pelasi ensimmäisen maaottelunsa Belgian joukkueessa Suomea vastaan helmikuussa 2011. Ensimmäisen arvokilpailujen karsintaottelunsa hän pelasi EM-karsintaottelussa Itävaltaa vastaan saman vuoden maaliskuussa. Ensimmäisen maaottelumaalinsa hän teki neljä päivää myöhemmin EM-karsinnassa Azerbaidžania vastaan.
Ensimmäisen arvokilpailujen lopputurnauksen ottelunsa Chadli pelasi MM-kilpailuissa 2014 Algeriaa vastaan. Hän oli ottelussa avauskokoonpanossa, kolmessa muussa MM-kisoissa 2014 pelaamassaan ottelussa hän tuli vaihdosta kentälle.
Chadli ei kuulunut Belgian joukkueeseen EM-kilpailuissa 2016. Venäjän MM-kilpailuissa 2018 hän teki neljännesvälierässä Japania vastaan 3–2-voittomaalin yliajalla. Hän pelasi Belgian pronssijoukkueessa kaikkiaan kuudessa ottelussa.
Chadli on toukokuun 19.päivään 2021 mennessä pelannut 64 maaottelua ja tehnyt niissä kahdeksan maalia.
Aiheesta muualla

Kuvia tai muita tiedostoja aiheesta Nacer Chadli Wikimedia Commonsissa
Chadlin tilastot Voetbal International -sivustolla (Arkistoitu – Internet Archive) (hollanniksi)
Belgian joukkue – Jalkapallon MM-kilpailut 2014
1 Courtois |
2 Alderweireld |
3 Vermaelen |
4 Kompany |
5 Vertonghen |
6 Witsel |
7 De Bruyne |
8 Fellaini |
9 Lukaku |
10 Hazard |
11 Mirallas |
12 Mignolet |
13 Bossut |
14 Mertens |
15 Van Buyten |
16 Defour |
17 Origi |
18 Lombaerts |
19 Dembélé |
20 Januzaj |
21 Vanden Borre |
22 Chadli |
23 Ciman |
Valmentaja Wilmots
Belgian joukkue – Jalkapallon MM-kilpailut 2018
1 Courtois |
2 Alderweireld |
3 Vermaelen |
4 Kompany |
5 Vertonghen |
6 Witsel |
7 De Bruyne |
8 Fellaini |
9 Lukaku |
10 E. Hazard |
11 Carrasco |
12 Mignolet |
13 Casteels |
14 Mertens |
15 Meunier |
16 T. Hazard |
17 Tielemans |
18 Januzaj |
19 Dembélé |
20 Boyata |
21 Batshuayi |
22 Chadli |
23 Dendoncker |
Valmentaja Martínez
Belgian joukkue – Jalkapallon EM-kilpailut 2020
1 Courtois |
2 Alderweireld |
3 Vermaelen |
4 Boyata |
5 Vertonghen |
6 Witsel |
7 De Bruyne |
8 Tielemans |
9 Lukaku |
10 E. Hazard |
11 Carrasco |
12 Mignolet |
13 Sels |
14 Mertens |
15 Meunier |
16 T. Hazard |
17 Vanaken |
18 Denayer |
19 Dendoncker |
20 Benteke |
21 Castagne |
22 Chadli |
23 Batshuayi |
24 Trossard |
25 Doku |
26 Praet |
Valmentaja Martínez
Paholainen ruumiissa

| Paholainen ruumiissa> Le Diable au corps |
| --- | --- |

Ohjaaja:  Claude Autant-Lara
Käsikirjoittaja:   Jean Aurenche  Pierre Bost 
Perustuu:  Raymond Radiguetin romaaniin
Tuottaja:  Paul Graetz
Säveltäjä:  René Cloerec
Kuvaaja:  Michel Kelber
Leikkaaja:  Madeleine Gug
Lavastaja:  Max Douy
Valmistustiedot
Valmistusmaa:  Ranska
Tuotantoyhtiö:  Transcontinental Films
Ensi-ilta:  1946
Kesto:  124 min
Alkuperäiskieli:  ranska
Aiheesta muualla
IMDb 
Elonet
AllMovie
Infobox OKNimi-testi OK: 
Paholainen ruumiissa on ranskalainen elokuva vuodelta 1946. Se perustuu Raymond Radiguetin romaaniin. Elokuvan on ohjannut Claude Autant-Lara, joka nousi sen ansiosta kansainväliseen maineeseen. Elokuva kertoo alaikäisen pojan ja nuorehkon naisen suhteesta. Naisen mies on sodassa. Sen on nähty kuvastavan sodanjälkeisen sukupolven kyynistä mielialaa. Elokuva on saanut useita palkintoja.